Popeye ลูกชิ้นปลาระเบิด ร้านนี้ตั้งอยู่หน้าประตูทางเข้า-ออกห้างบิ๊กซีสาขาบางบอน โลโก้ร้านสีสันสดใสเป็นจุดเด่นที่ใครเห็นก็ต้องเดินเข้าไปซื้อ ที่ร้านมีขายลูกชิ้นปลาที่เป็นจุดขายของแบรนด์นี้และมีเพิ่มปลาเส้นและน้ำส้มพร้อมดื่ม 40% 

ลูกชิ้นที่นี่จะทอดเอาไว้ก่อนนิดหน่อย แล้วถ้ามีคนซื้อก็จะนำกลับไปทอดใหม่เพื่อให้ลูกชิ้นร้อน ซึ่งอันนี้ไม่ค่อยโอเคเท่าไหร่ แบบว่าทอดแล้วทอดอีก แต่ปลาเส้นจะยังไม่ทอดเลย เข้าใจว่าน่าจะไม่ค่อยมีคนซื้อมากจึงไม่ทอดเตรียมไว้ก่อน 

รสชาติลูกชิ้นก็โอเคพออร่อย จุดเด่นน่าจะเป็นที่น้ำจิ้มแซ่บพอดีๆ เมื่อทานกับลูกชิ้นร้อนๆก็กำลังอร่อย ราคาต่อถุง 25 บาท มี 14 ชิ้น ที่ตัดครึ่งแล้ว